钦定古今图书集成/明伦汇编/闺媛典/第096卷 > 皇清二 > 王琮继妻毛氏
## 钦定古今图书集成/明伦汇编/闺媛典/第096卷 > 皇清二 > 王琮继妻毛氏

按《兖州府志》：“毛氏，峄县诸生王琮继妻。琮死，氏年十八，无子。夫既殓，拜辞翁姑及母，焚其衾帷衣物，脱缞绖，易彩服，闭户投缳而死。”

===徐则孔妻满氏===

按《兖州府志》：“满氏，沂州徐则孔妻。伉俪三年，夫病殁，氏大恸，即于柩前投缳，姑急救免。防护甚严。氏勺水不入口，越五日不死，乘间自缢，闻者流涕。”